חוות דעת מקצועית, בדרך כלל מפקידת סעד (עובדת סוציאלית), היא כלי מרכזי בהכרעה בענייני משמורת. בתי המשפט ובתי הדין נוטים שלא לקבוע משמורת ללא חוות דעת כזו. פקידת הסעד נפגשת עם ההורים והילדים ומגישה תסקיר המעריך את המסוגלות ההורית ומציע הסדרי ראייה מתאימים. לעתים נדרשות גם חוות דעת נוספות מאנשי מקצוע כמו פסיכיאטרים או פסיכולוגי ילדים. בתי המשפט מייחסים משקל רב לחוות דעת אלה בשל הכלים המקצועיים העומדים לרשות המומחים להעריך את המצב.